钦定古今图书集成/明伦汇编/氏族典/第271卷 > 王哲
## 钦定古今图书集成/明伦汇编/氏族典/第271卷 > 王哲

按《尚友录》：哲号重阳子，戚阳人。母感异梦而妊。既长，
貌雄伟，善属文，才思敏捷。时岁大饥，人至相食。哲家
富厚，为邻里劫掠一空。有司欲治盗罪，哲曰：“吾不忍
寘之死地。”人共贤之。一日，遇吕纯阳于醴泉，授以修
仙口诀。哲乃捐妻子，送次女于姻家，竟委家去。哲性
不检束，人呼为王害风。尝携铁礶乞食，经行蓝田、登
州、昆仑之间。一日作诗别亲友，奄然而逝，年五十八。
元至元间，赠为重阳全真开元真君。所著有《前后韬
光集》行于世。